Besa Kokëdhima

Besa Kokëdhima (), også mononymt kjend som Besa, er ein albansk songar. I 2013 vann ho den 15. utgåva av . Ho representerte Albania i Eurovision Song Contest 2024 med songen «Titan».

 Bakgrunn 
Kokëdhima blei fødd 29. mai 1986 i ein albansk familie i byen Fier i  Albania, som då var . 

Som 15-åring flytta Kokëdhima til Storbritannia for å ta høgare utdanning. I 2003 gav ho ut debutsongen «Më beso», skriven av produsenten Florian Mumajesi, og saman med den albanske gruppa Produkt 28. Songen blei tildelt musikkprisen «Mikorofoni I Artë» i 2003. Ho gav ut debutalbumet Besa i 2006. Albumet blei skriven i samarbeid med kjende albanske musikkpersonar som Dorian Gjoni, Flori Mumajesi, Genti Lako, Andy DJ og Stine.

Kokëdhima har delteke i ei rekkje musikktevlingar, inkludert Notafest, der ho fekk fyrstepremie for r'n'b-singelen «Lëshoje Hapin». I 2009 deltok ho i , den rumenske uttakinga til i Eurovision Song Contest, med den engelskspråklege songen «Nothin' Gonna Change». I 2010 tevla ho i Top Fest, og vann klassen beste kvinnelege songar med singelen «Kalorësi i Natës». Sidan 2010 har ho gjeve ut ei rekkje singlar.

Kokëdhima har gjeve ut fire album, der dei to siste er Besa për Festat og Ti Je Festa Ime. 

Kokëdhima vann også  i 2013, og ho var dommar i talentshowet The Voice of Albania. Ho debuterte i Frankrike med den franskspråklege balladen «En equilibre» i juni 2022. I 2023 blei ho plukka ut til å tevla i  med songen «Zemrën n'dorë». Der vann ho  og vann samstundes retten til å representere Albania i Eurovision Song Contest 2024 i Malmö.

Kokëdhima deltok i den andre semifinalen torsdag 9. mai 2024. Der enda ho på 15.-plass av 16 deltakarar og kvalifiserte seg ikkje til finalen laurdag 11. mai.

 Kjelder 

Denne artikkelen bygger på «Besa Kokëdhima» frå , den 4. mars 2025.

Kategori:Albanske songarar
Kategori:Albanske Eurovision Song Contest-deltakarar
Kategori:Albanske Eurovision Song Contest-låtskrivarar
Kategori:Eurovision Song Contest 2024-deltakarar
Kategori:Eurovision Song Contest 2024-låtskrivarar
Kategori:Folk frå Fier